MESTSKÝ ÚRAD V ŽILINE

Materiál na rokovanie 
Mestského zastupiteľstva v Žiline

Číslo materiálu: _____/2011

K bodu programu

Návrh

všeobecne záväzného nariadenia Mesta Žilina 
o výške dotácie  na prevádzku a mzdy na rok 2012 v zariadeniach školského stravovania na žiaka školy

Materiál obsahuje:							Materiál prerokovaný:
1.	Návrh na uznesenie                                                                      Mestská rada v Žiline       
2.	Dôvodová správa                                                                         Komisia školstva a mládeže
3.	Návrh VZN

Predkladá:

Ing. Igor Choma
primátor mesta

Zodpovedný za vypracovanie:

PaedDr. Adriana Jurišová
vedúca odboru školstva a mládeže

Žilina, december 2011

NÁVRH NA UZNESENIE

Uznesenie č.__/2011

Mestské zastupiteľstvo v Žiline

I.	Prerokovalo a schvaľuje

1.	Návrh všeobecne záväzného nariadenia Mesta Žilina o výške dotácie  na prevádzku a mzdy na rok 2012 v zariadeniach školského stravovania na žiaka školy

DÔVODOVÁ SPRÁVA

V zmysle § 6 ods. 12 písm. d) bodu 2) Zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov určí mesto Žilina všeobecne záväzným nariadením výšku dotácie na prevádzku a mzdy v zariadeniach školského stravovania  na žiaka školy na kalendárny rok. Týmto všeobecne záväzným nariadením sa určí priemerná výška dotácie na zariadenia v zriaďovateľskej pôsobnosti mesta Žilina na rok 2012, z ktorej sa potom vychádza podľa § 6 ods. 12 písm. g) Zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov pri určovaní výšky dotácie v cirkevných zariadeniach školského stravovania a v súkromných zariadeniach školského stravovania, ktorá bude poskytnutá týmto neštátnym zariadeniam vo výške 88 % zo sumy určenej zariadeniam v zriaďovateľskej pôsobnosti mesta Žilina.

Finančný dopad na rozpočet je neutrálny.

Mesto Žilina na základe samostatnej pôsobnosti podľa článku 68 Ústavy Slovenskej republiky a podľa § 6 ods. 1 zákona SNR č. 369/1990 Zb. o obecnom zriadení v znení neskorších predpisov a v zmysle § 6 ods. 12 písm. d) bod 2. zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov vydáva toto 

VŠEOBECNÉ ZÁVÄZNÉ NARIADENIE

o výške dotácie  na prevádzku a mzdy na rok 2012 v zariadeniach školského stravovania na žiaka školy
č.  ........../2011

Článok 1

Príjemcom dotácie podľa tohto nariadenia je zariadenie školského stravovania pri základnej škole, ktorej zriaďovateľom je mesto Žilina.1)

Článok 2

Priemerná výška dotácie na žiaka školy v zariadeniach školského stravovania pri základných školách v zriaďovateľskej pôsobnosti mesta Žilina sa určí podielom rozpočtu na mzdy a prevádzku (bez účelových dotácií na opravu a údržbu budov) všetkých zariadení školského stravovania pri základných školách v zriaďovateľskej pôsobnosti mesta Žilina a počtom všetkých žiakov základných škôl v zriaďovateľskej pôsobnosti mesta Žilina evidovaných v štatistike Výkaz Škol (MŠVVŠ SR) 40-01 podľa stavu k 15.09.2011.

Článok 3

Priemerná výška dotácie na mzdy a prevádzku na kalendárny rok 2012 na žiaka školy v zariadeniach školského stravovania pri základných školách v zriaďovateľskej pôsobnosti mesta Žilina sa týmto určuje na sumu 131,57  € .

Článok 4

Mesto Žilina poskytne v zmysle § 6 ods. 12 písm. g) zákona 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov v cirkevných zariadeniach školského stravovania a v súkromných zariadeniach školského stravovania dotáciu vo výške 88 % zo sumy určenej na mzdy a prevádzku na žiaka školy v zariadeniach školského stravovania pri základných školách v zriaďovateľskej pôsobnosti mesta Žilina.

Článok 5

1.   Toto  všeobecne záväzné nariadenie bolo schválené Mestským zastupiteľstvom v Žiline  
dňa ........................
2.	Toto všeobecne záväzné nariadenie nadobúda účinnosť  15. dňom od  vyvesenia na
 úradnej tabuli  mesta, t.j. ...................

								  Ing. Igor Choma
								primátor mesta Žilina

1)	§ 6 ods. 2 písm. f) zákona č. 596/2003 Z.z. o štátnej správe v školstve a školskej samospráve a o zmene a doplnení 
niektorých zákonov v znení neskorších predpisov